Ekoprovinco

Ekoprovinco aŭ ekologia provinco estas teritorio biogeografia, pli malvasta ol ekozono, kiu ampleksas unu aŭ plurajn ekoregionojn. Laŭ DemarchiDemarchi, Denis A. 1996, ekoprovinco ĉirkaŭas areojn de unuforma klimato, geologia historio, kaj orografio (t.e. montaroj, vastaj valoj, ebenaĵoj). Ilia vasteco kaj interna unuformeco igas ilin idealaj unuoj cele efektivigon de politiko de la naturaj resursoj.

La termino ekoprovinco, kvankam sufiĉe neta kaj utila por indiki biogeografian unuon, kiu situas laŭ surfaco inter ekozono kaj ekoregiono, ne estas ĝenerale agnoskita. Nur relative freŝdate ĝi estis difinita en certaj sciencaj publikaĵoj Klijn, F. 1991, p. 80-90   Pawlikowski, T. kaj Pawlikowski, K. 2004, p. 81–93 .

La ekoprovincoj ne kongruas kun la biolandaj regionoj, kiaj tiuj laŭ R.K.Brummit  Brummitt R.K. 2001 , bazitaj sur plantogeografiaj kriterioj.

 Ekoprovincoj de la WWF 
Por la sama nocio, la Monda Natur-Fonduso (WWF) (angle) preferas la iome malordigan terminon bioregiono aŭ biolando ĉe la tersupraĵaj areoj, sed parolante pri la analogaj maraj teritorioj, la WWF tamen uzas subdividon en provincojn.

Tiu ĉi organizaĵo disigas la tersupraĵajn ekozonojn en ekoprovincojn (biolandojn), kiujn ĝi difinas kiel "geografiajn grupojn de ekoregionoj povantajn enteni diverstipajn biomojn, sed prezentantajn fortajn biogeografiajn afinecojn, speciale je taksonomiaj niveloj pli altaj ol la specia nivelo (genro, familio)."

 Afrotropiso 
 Sahela-sudana ekoprovinco
 Sudaraba ekoprovinco
 Afrik-arbara ekoprovinco
 Orientafrik-savana ekoprovinco
 Orientafrik-altaĵara ekoprovinco
 Sudafrik-savana ekoprovinco
 Sudafrik-dezerta ekoprovinco
 Kabolanda ekoprovinco
 Madagaskara ekoprovinco (inkluzive de najbaraj insuloj de la Hinda Oceano)

 Antarkta ekozono 
Ĝi konstituas nur unu ekoprovincon, partigitan en kvar ekoregionojn. Biome ĉiuj estas de la tundra tipo. Ili estas: Tundro de la insuloj el la suda Hinda Oceano; Tundro de la insuloj el la Maro de Scotia; Tundro de Okcidentantarkto; Dezerto de Orientantarkto.

 Aŭstralazia ekozono 
 Aŭstralia-tasmania ekoprovinco (Aŭstralio, Tasmanio)
 Wallacea-ekoprovinco (Wallacea; ekzemploj de ekoregionoj : Sumbaj deciduaj arbaroj, Timor-Ŭetaraj deciduaj arbaroj)
 Novgvinea-melanezia ekoprovinco (Nova Gvineo, Melanezio; ekzemploj de ekoregionoj : Novkaledoniaj pluvarbaroj, Vanuatuaj pluvarbaroj)
 Novzelanda ekoprovinco (Nova Zelando)

 Nearktiso 
 Laŭrenc-tabula ekoprovinco (Laŭrenca tabulo)
 Orient-nordamerika ekoprovinco
 Okcident-nordamerika ekoprovinco
 Nord-meksika ekoprovinco

 Neotropiso 
 Centramerika ekoprovinco
 Kariba ekoprovinco
 Orinoka ekoprovinco
 Amazona ekoprovinco
 Nord-anda ekoprovinco (ĝi inter aliaj entenas kvin paramajn ekoregionojn)
 Centr-anda ekoprovinco
 Orient-sudamerika ekoprovinco
 Sud-sudamerika ekoprovinco

 Orientaliso 
 Hinda ekoprovinco (Hinda subkontinento)
 Hindoĉina ekoprovinco (Hindoĉinujo)
 Sundalanda-filipina ekoprovinco (ĝi enhavas la ekoregionojn de Filipinoj kaj tiujn de Sunda Lando)

 Pacifika ekozono 
 Ekzemploj de ekoregionoj : Havajaj tropikaj humidaj arbaroj, Samoaj tropikaj humidaj arbaroj

 Palearktiso 
 Eŭropa-siberia ekoprovinco (pli norda Eŭropo, Siberio)
 Mediteranea ekoprovinco (Mediteranea regiono)
 Dezertega ekoprovinco (Saharo kaj Araba dezerto)
 Okcident- kaj centrazia ekoprovinco
 Orientazia ekoprovinco (pli norda Ĉinujo, Japanujo, Koreujo)

 Regionoj de la EEA 
300px|La teritorioj biogeografiaj en Eŭropo

La Eŭropa Vivmedia Agentejo (angle: EEA) konsideras propran subdividon en biogeografiajn regionojn kaj de tiuj ĉi ĝi nombras 11 en Eŭropo kaj Malgrand-Azio. Iliaj limigoj ne apartenas al la sistemo de la WWF. Kontraŭe, ties subdividoj akordiĝas preskaŭ ĉiam kun tiuj de la WWF-ekoregionoj kaj havas la samajn nomojn.

          La arkta regiono
          La boreala regiono
          La atlantika regiono
          La kontinenta regiono
          La alpa (aŭ pli ĝenerale montara) regiono
          La panona regiono
          La mediteranea regiono
          La makaronezia regiono
          La stepa regiono
          La regiono de la marbordoj de la Nigra Maro
          La anatolia regiono

 Klarigo kompleta de la mapo

 Vidu ankaŭ 
 Ekologia klasifiko de la tersupraĵoj
 Hidrogena civilizacio
 Konservada stato de ekoregiono

 Referencoj 

 Bibliografio 
 Brummitt, R.K. 2001: World Geographical Scheme for Recording Plant Distributions. Edition 2. International Working Group on Taxonomic Databases For Plant Sciences (TDWG). Hunt Institute for Botanical Documentation, Carnegie Mellon University, Pittsburgh, 137 p. 
 Demarchi, Denis A. 1996: An Introduction to the Ecoregions of British Columbia, Wildlife Branch, Ministry of Environment, Lands and Parks, Victoria, British Columbia. 
 Klijn, F. 1991: Hierarchical classification of ecosystems: a tool for susceptibility analysis and quality evaluation for environmental policy. [En:] Terrestrial and aquatic ecosystems – Perturbation and recovery. Ravera O. (ed), Ellis Horwood, New York - Singapore, pp. 80–90. 
 Pawlikowski, T. kaj Pawlikowski, K. 2004:Valuation of environmental processes by invertebrate groups as bioindicators, Zeszyty Naukowe WSHE, T. XV, pp. 81–93. 

Kategorio:Biogeografio
Kategorio:Ekozonoj
Kategorio:Naturprotektismo
Kategorio:Mediprotektado
Kategorio:Klasifikaj sistemoj